Ficki fajansimanufaktuur

Ficki fajansimanufaktuur oi aastatel 1772–1782 Tallinnas tegutsenud keraamikamanufaktuur, kus toodeti serviise, keerukate kaunistustega aromaatnõusid, maitseainealuseid, puuviljavaagnaid, toose ja soolatopse ning pisiplastikat.  
pisi|Ficki fajansimanufaktuuri aroomivaas

Tallinna Raeapteegi rentnik Carl Christian FickFick, Carl Christian (1730-1792), Deutschbaltisches biographisches Lexikon 1710-1960 (DBBL) (1970) asutas 1772. aastal Tallinnas praeguse Luise tänava kohal fajansimanufaktuuri. Seal valmistati nõusid kohaliku sinisavi ja välismaise valge savi segust. Selle manufaktuuri toodang oli valge tinaglasuuriga kaetud ja glasuuripealsete värvidega kaunistatud.

Manufaktuur lõpetas tegevuse 1782. aastal ning lühikese tegevusaja tõttu jäi vabriku kogutoodang arvatavasti tagasihoidlikuks. Meie ajani säilinud esemeid on seetõttu väga vähe ning neid peetakse eriti väärtuslikeks.

Ficki fajanss on teistest selgesti eristatav tänu vormiterviklikkusele, dekoratiivsusele ja lopsakale lilldekoorile. Manufaktuuri toodangut, mida tuntakse ka lihtsalt Tallinna fajansina, on säilinud vähe: eri muuseumides on kokku ehk 150 eset, erakogude kohta andmed puuduvad. Üksikesemetena leidub Tallinna fajanssi Läti, Soome, Rootsi, Taani, Saksamaa, Prantsusmaa muuseumides. Esinduslik valik Ficki fajanssnõudest asub Peterburis Ermitaažis.Linnamuuseumi kogudes leiduv Carl Fick’i portselan on üha hinnalisem, linnamuuseum.ee 

 Viited 

 Välislingid 
Kersti Kuldna. Fajanss, Läänemeremaade portselan, www.postimees.ee, 26. mai 2004



Kategooria:18. sajand Tallinnas
Kategooria:Eesti tööstusettevõtted
Kategooria:Eesti keraamika